พ่อเป็นเส้นเลือดในสมองแตกค่ะก่อนจะพาไปพบแพทย์พบว่าพ่อนอนอยู่เรียกก็ไม่ตอบปากขยับไม่ได้(ปากเบี้ยว)และแขนขาด้านขวาขยับไม่ได้แต่แขนขาด้านซ้ายยังขยับได้ หูยังได้ยินเสียง ตายังมองเห็ยทั้งสองด้านค่ะ ออกจากห้องผ่าตัดมาแล้ว คุณบอกให้กำมัดแกก่ทำได้ค่ะ ทำได้แต่ได้ซ้าย แต่อยากทราบว่า 1.พ่อแขนขาด้านขวาขยับไม่ได้แต่ทำไหมคุณผ่าตัดสมองด้านซ้ายค่ะ 2.แขนขาของพ่อด้านขวาจะกลับมาใช้งานได้เหมือนเดิมไหมค่ะถ้าเรากายภาพปล่อยๆ#คุณที่โรงพยบาลไม่ได้บอกน่ะค่ะว่าพ่อเป็นอัมพาต 3.พ่อผ่าตัดได้สองวันแล้ว ตอนนี้ปากของพ่อยังไม่ขยับหรือพูดเลยค่ะ แกจะกลับมาพูดได้เหมือนเดิมไม่ค่ะ
สวัสดีค่ะ เส้นเลือดในสมองแตกเกิดจากหลอดเลือดมีความเปราะบางร่วมกับภาวะความดันโลหิตสูง ทำให้บริเวณที่เปราะบางนั้นโป่งพองและแตกออก หรืออาจเกิดจากหลอดเลือดเสียความยืดหยุ่นจากการสะสมของไขมันในหลอดเลือด หรืออาจเกิดจากอุบัติเหตุที่ศีรษะ เป็นภาวะทีอันตรายมาก จากเลือดออกไปกดส่วนต่างๆในสมองจนเสียชีวิตได้อย่างรวดเร็ว ดังนั้นหากแพทย์พบว่ามีเลือดออกในสมองมาก มักต้องมีการผ่าตัดด่วนเพื่อเอาเลือดออกทันทีโดยอาการที่เกิดขึ้นกับร่างกายนั้นจะเกิดด้านตรงข้ามกับสมองค่ะ คือสมองข้างซ้ายสั่งงานกล้ามเนื้อขวา สมองข้างขวาสั่งงานกล้ามเนื้อด้านซ้ายหลังการผ่าตัด ยังจำเป็นต้องทำกายภาพอยู่เสมอ โดยจะกลับมาเป็นปกติได้หรือไม่นั้น ขึ้นกับบุคคล และขึ้นกับว่าเส้นเลือดแตกในส่วนที่สำคัญมากน้อยแค่ไหน หลังผ่าตัดในช่วง 1-2 อาทิตย์แรก คนไข้อาจจะยังทำอะไรไม่ค่อยได้มาก เป็นช่วงที่ร่างกายกำลังฟื้นตัว จำเป็นต้องทำกายภาพทั้งร่างกายและการฝึกพูดต่อไปค่ะแนะนำติดตามอาการกับแพทย์และรับประทานยาตามที่แพทย์สั่ง ตรวจความดันโลหิตและควบคุมความดันให้อยู่ในระดับที่เหมาะสมอ่านเพิ่มเติม